Boks. Bobousmon Boturov Osiyo o‘yinlari finalida, navbat Hasanboy Do‘stmatovga

Bugun, 31-avgust sanasida Indoneziyaning Jakarta hamda Palembang shaharlarida XVIII yozgi Osiyo o‘yinlarining 13-kuni bo‘lib o‘tmoqda.

Boks bo‘yicha -69 kg vazn toifasida O‘zbekiston sharafini himoya qilayotgan Bobusmon Boturov Osiyo o‘yinlarining yarim final jangida ishtirok etdi. Unga bu bosqichda tailandlik Saylom Arde raqiblik qildi. Bobousmon raqibi ustidan 4:1 hisobida g‘alaba qozonib, final yo‘llanmasiga ega chiqdi.
Eslatib o‘tamiz, biroz avval -52 kg hamda 60 kg vazn toifalaridagi Jasurbek Latipov va Shunqor Abdurasulov yarim final janglarida g‘alaba qozonib, final yo‘llanmasini qo‘lga kiritgandi.
Shuningdek, bugun yana 4 nafar o‘zbekistonlik bokschi final yo‘llanmasi uchun ringga chiqadi.